腦容量

腦容量係指一隻動物嘅腦嘅大細，可以用重量或者容量等嘅指標量度。喺人類當中，同年嘅人响腦容量上可以相差成倍咁多。

量度

腦容量可以用好多方法量度：
原始啲嘅可以用軟尺度個人頭殼嘅圓周－呢種做法常見於廿世紀上半橛，因為嗰時技術冇咁先進，到咗廿一世紀呢種方法基本上冇神經科學研究者仲會用；
頭殼內容量係進階啲嘅做法－廿世紀後半橛神經科學界有咗神經造影技術，神經造影係一啲能夠整出影像嚟描述個腦嘅狀態嘅技術，例子有 fMRI 噉；於是研究者可以輕易噉靠睇神經造影出嘅圖嚟估計受試者嘅腦嘅容量，不過呢種做法喺廿一世紀初經已開始俾人詬病，因為打後嘅研究發現人腦好多時會因為衰老等嘅原因而或多或少噉萎縮，令頭殼嘅容量唔再反映到個腦嘅大細；
廿一世紀初嘅磁力共振造影已經可以做到整出高解像度嘅圖嚟描述個腦，令神經科學家有得靠睇圖嚟準確噉估計受試者嘅腦嘅大細，成為咗腦容量量度方法嘅主流。

智商相關

實證嘅研究經已表示，腦大嘅人傾向智商高啲－腦容量同智商有頗強嘅正相關，相關值係 .30 至 .40 左右。

有神經造影研究指，腦大啲嘅人唔係所有腦區都大啲－腦大啲嘅人傾向額頂葉網絡相關腦區擴張得犀利啲，但邊緣系統以及感官同運動控制相關腦區擴張得冇咁犀利。

攷

腦
神經科學